Bob Boozer

Robert Lewis ”Bob” Boozer (26. huhtikuuta 1937 Omaha, Nebraska – 19. toukokuuta 2012 Omaha, Nebraska) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti. NBA:ssa Boozer pelasi 11 kautta vuosina 1960–1971.

Isona laitahyökkääjänä pelannut Boozer pelasi Rooman kesäolympialaisissa 1960 olympiakultaa voittaneessa Yhdysvaltain joukkueessa. Pan-Amerikan kisoista Boozer voitti Chicagossa 1959 kultaa. Seuratasolla hän pelasi NBA:ssa vuosina 1960–1971.

Boozerin varasi NBA:han vuoden 1959 varaustilaisuudessa ykkösvarauksena Cincinnati Royals, jonka lisäksi Boozer pelasi viidessä muussa NBA-joukkueessa. Kaudella 1970–1971 hän voitti Milwaukee Bucksin joukkueessa NBA:n mestaruuden. Vuonna 1968 hänet valittiin NBA:n tähdistöotteluun.http://www.basketball-reference.com/players/b/boozebo01.html 

Boozer kuoli 75 vuoden ikäisenä aivoaneurysmaan 19. toukokuuta 2012.https://www.webcitation.org/67rJCK0BF?url=http://www.nytimes.com/2012/05/22/sports/basketball/bob-boozer-former-nba-and-olympic-star-dies-at-75.html?_r=1

 Lähteet 
 Bob Boozer Bio, Stats and Results  Olympics at Sports-Reference.com 
 Bob Boozer NBA Stats  Basketball-Reference.com 

 Viitteet 

Luokka:Yhdysvaltalaiset koripalloilijat
Luokka:Yhdysvaltalaiset olympiavoittajat
Luokka:Vuonna 1937 syntyneet
Luokka:Vuonna 2012 kuolleet